কুমোরটুলি কান্ডে বিশেষ পদক্ষেপ কলকাতা পুলিশের

কলকাতা: মঙ্গলবার সাতসকালে কুমোরটুলি ঘাটের কাছে থাকা লোকজন দেখেন, একটি সাদা ট্যাক্সি থেকে নামেন দুই মহিলা। তাদের সঙ্গে আছে একটি ট্রলি ব্যাগ। সেই ব্যাগটি গঙ্গার জলে ফেলে দেওয়ার চেষ্টা করছেন দুই মহিলা। ঘটনায় সন্দেহ হওয়ায় খবর দেওয়া হয় পুলিশে। ট্রলি খুলে দেখা যায়, তাতে মুণ্ডহীন মহিলার তিন টুকরো দেহ। আটক করা হয় দুই মহিলাকে। ধৃতদের নাম ফাল্গুনী ঘোষ ও আরতি ঘোষ। জানা যায়, মধ্যমগ্রাম থেকে ওই দুই মহিলা কলকাতাতে এসেছিলেন। তবে এবার এই ঘটনায় কলকাতা পুলিশের টিম খুব শীঘ্রই মধ্যমগ্রাম যাবেন গোটা ঘটনার পুনর্নির্মাণ করতে বলে জানালেন কমিশনার মনোজ ভার্মা। খুব শীঘ্রই এই পদক্ষেপ গ্রহণ করা হবে বলে জানান তিনি।

আরও পড়ুন: কুমোরটুলি ট্রলি কাণ্ড: মধুচক্র চালাত মা ও মেয়ে, বিস্ফোরক প্রতিবেশীরা

ঘটনায় ধৃতরা ইতিমধ্যেই জেরায় স্বীকার করেছেন তারা এই ঘটনা ঘটিয়েছেন। তবে তাঁদের বয়ানে রয়েছে বেশকিছু অসঙ্গতি। সেই কারণেই এই ঘটনার আবারও সার্বিক তদন্ত হবে বলে জানা যাচ্ছে।

দেখুন অন্য খবর